|  |  |
| --- | --- |
| Her skal der indsættes et foto | Her skal der indsættes et foto |

**Temabaseret særopslag om klima**

**2023**

**Forskning, udvikling og vidensformidling**

**vedr. klimavirkemidler inden for det primære kvægbrug**

**med særlig fokus på mælkeproduktionen**

**1. Indledning**

Øget værdiskabelse skal gå hånd i hånd med hensyn til ressourceforbrug, naturforvaltning samt klima- og miljøpåvirkning. Bæredygtig produktion er en væsentlig konkurrenceparameter og fordrer vedvarende udvikling i primærproduktionen og i resten af værdikæden. Klimaforandringerne fremhæves i denne sammenhæng i lyset af klimaloven fra juni 2020. På baggrund heraf er der et særligt fokus på projekter, som kan understøtte dansk landbrugs bidrag til klimaløsninger.

Mælkeafgiftsfonden har besluttet at etablere et særopslag målrettet klimaindsatser inden for mælkeproduktionen, og vil søge disse medfinansieret i Promilleafgiftsfonden, som har etableret et særopslag for klima på hele landbrugsområdet. Derved kan relevante projekter på Mælkeafgiftsfondens område opnå styrket finansiering og øget effektskabelse.

Fonden forventer i særopslaget at disponere en samlet ramme på 8-10 mio. kr., men kan fravige det, hvis antallet af støtteværdige projekter gør det påkrævet. Fonden forventer, at klimaindsatsen fastholdes eller forøges de kommende år.

**2. Beskrivelsen for indsatsen**

Fokus er inden for emner, som er forudsætning for udviklingen af et mere klima- og miljøvenligt kvægbrug, og hvor der er behov for yderligere forskning, udvikling og videnformidling.

Fonden vil prioritere projekter, som kan bidrage til reduktion af udledning af klimagasser fra mælkeproduktionen, f.eks. ved følgende aktiviteter:

* Reduktion af metanudledningen fra mælkeproduktion
* Husdyrenes fordøjelse, f.eks. via avlsarbejde, metanreducerende foderprodukter og fodertilsætningsstoffer, klimaværktøjer, nye og alternative proteinkilder til foder og nye fødevareprodukter.
* Gyllehåndtering, f.eks. nye staldteknologier og teknologier til håndtering af gylle og gødning.
* Dokumentation af emissionsfaktorer for udledning af drivhusgasser ved forskellige produktionsformer

Det er forventningen, at der i takt med at viden opbygges, vil blive identificeret nye områder, hvor forskning, udvikling og vidensformidling skal prioriteres.

**3. Tildelingskriterier**

De indkomne ansøgninger prioriteres efter de generelle og produktspecifikke tildelingskriterier for forskningsprojekter samt rådgivning og videnformidling, der er beskrevet i fondens strategi for 2022-2025.

Særpuljens opslagsspecifikke tildelingskriterier er:

* I hvor høj grad bidrager projektet til at nedbringe metanudledningen fra kvægbruget
* Synergi mellem klima og andre formål
* Projektet skal have effektpotentiale på kort eller mellemlang sigt
* Formidles der ny og aktuel viden i en bred del af erhvervet
* Udnytter projektet eksisterende viden eller tidligere gennemførte aktiviteter

**4. Forhold som ansøger skal være opmærksom på**

Der henvises i øvrigt til fondens generelle vejledning om ansøgning om tilskud fra Mælkeafgiftsfonden samt vejledning om revision af tilskudsmidler modtaget fra Mælkeafgiftsfonden.

**5. Ansøgningsfrist- og form for bevillingsåret 2022**

Fristen for indsendelse af ansøgninger til Mælkeafgiftsfonden er **den 27. april 2022 kl. 12.00.**

Ansøgningsmaterialet herunder ansøgningsskema, vejledninger mv. er tilgængeligt på Mælkeafgiftsfondens hjemmeside.

Ansøgere vil modtage en e-mail med kvittering for modtaget ansøgning. Fonden forventer at behandle ansøgningerne den 9. maj 2022. Der kan forventes svar ultimo juni 2022.